 Aịzaya 41  Nọrọnụ jụụ gee m ntị, unu agwaetiti; ka mba dị iche iche nwetaghachi ike. Ka ha bịa nso. Ka ha kwuo okwu noge ahụ. Ka anyị bịakọta ọnụ maka ikpe ikpe.Ònye kpaliri otu onye nke si nebe ọwụwa anyanwụ? Ònye kpọrọ ya nezi omume ka ọ bịa na-ejere Ya ozi, ka o wee nyefee ya mba dị iche iche, meekwa ka ọ gaa na-emeri ọbụna ndị eze? Ònye nọ na-enyefe ha naka mma agha ya ka o gbuo ha, ha wee dị ka uzuzu, o wee jiri ụta ya gbajasịa ha, ha wee dị ka ahịhịa ọka nke ifufe na-ebugharị?Ònye nọ na-achụ ha ọsọ, jiri ụkwụ na-agafe nụzọ ọ na-esighị bịa nenweghị nsogbu?Ònye nọ na-arụ ọrụ ma mee ihe a, na-eme ka ọgbọ dị iche iche dịrị site ná mmalite?Agwaetiti niile hụrụ ya tụwa egwu. Nsọtụ niile nke ụwa malitere ịma jijiji. Ha bịara nso ma na-abịa.Onye ọ bụla wee na-enyere ibe ya aka, otu onye ana-asịkwa nwanne ya: Dị ike.Omenkà wee na-eme ka onye na-eji ígwè akpụ ihe dịrị ike; onye na-eji hama e ji akpụ ụzụ eme ka ihe kwọọ mụrụmụrụ wee na-eme ka onye na-akụ ihe nosiama dị ike, na-ekwu banyere ebe e jikọtara ya, sị: Ọ dị mma. Nikpeazụ, e ji ntu kụgide ya ka o wee ghara ite kweke kweke.Ma gị onwe gị, Izrel, bụ ohu m, gị onwe gị, Jekọb, bụ onye m họọrọ, mkpụrụ Ebreham bụ enyi m;gị onye m jidere aka site na nsọtụ niile nke ụwa, gị onwe gị kwa, bụ onye m kpọworo ọbụna site nime ime ụwa. M wee sị gị, Ị bụ ohu m; ahọrọwo m gị, ajụghị m gị ajụ.Atụla egwu, nihi na m nọnyeere gị. Elegharịla anya nụjọ, nihi na abụ m Chineke gị. M ga-eme ka ị dị ike. M ga-enyere gị aka. M ga-eji aka nri m nke ezi omume jidesie gị ike.Lee! Ihere ga-eme ndị niile na-eweso gị iwe, a ga-emechukwa ha ihu. Ndị na-esesa gị okwu ga-adị ka ihe efu, ha ga-alakwa niyi.Ị ga-achọ ha, ma ị gaghị ahụ ha, bụ ndị na-alụso gị ọgụ. Ha ga-adị ka ihe na-adịghị adị na ihe efu, ya bụ, ndị na-ebuso gị agha.Nihi na mụ onwe m, bụ Jehova Chineke gị, sekpụ gị naka nri gị. Ọ bụ m bụ Onye na-asị gị, Atụla egwu. Mụ onwe m ga-enyere gị aka.Atụla egwu, gị idide bụ Jekọb, unu ndị Izrel. Mụ onwe m ga-enyere gị aka, ka Jehova kwuru, bụ Onye Mgbapụta gị, Onye Nsọ Izrel.Lee! Emewo m ka ị bụrụ ihe e ji eticha mkpụrụ, ngwá ọrụ dị ọhụrụ nke nwere ezé nakụkụ ya abụọ, nke e ji eticha mkpụrụ. Ị ga-azọda ugwu ukwu dị iche iche, zọriekwa ha; ị ga-emekwa ka ugwu nta dị iche iche dị ka igbogbo ọka.Ị ga-afụcha ha, ifufe ga-ebufukwa ha, oké ifufe ga-efesasị ha. Gị onwe gị ga-aṅụrịkwa ọṅụ nime Jehova. Ị ga-anya isi nOnye Nsọ Izrel.Ndị ọ na-enweghị ka ọ hà ha na ndị ogbenye na-achọ mmiri, ma mmiri adịghị. Ire ha akpọwo nkụ nihi agụụ mmiri. Mụ onwe m bụ Jehova ga-aza ha. Mụ onwe m, bụ Chineke Izrel, agaghị ahapụ ha.M ga-eme ka osimiri si nelu ugwu nke ọhịa na-adịghị na-agbapụta, meekwa ka isi iyi si na ndagwurugwu na-agbapụta. M ga-eme ka ala ịkpa ghọọ ọdọ mmiri nke ahịhịa amị jupụtara, meekwa ka ala mmiri na-adịghị ghọọ isi mmiri.M ga-eme ka osisi sida na osisi akeshịa na osisi metụl na osisi mmanụ dịrị nala ịkpa. M ga-eme ka osisi junipa na osisi ash na osisi saịpres dịrị na mbara ọzara notu mgbe ahụ;ka ndị mmadụ wee hụ ma mata, ṅaakwa ntị ma ghọta notu mgbe ahụ na ọ bụ aka Jehova mere ihe a, na ọ bụkwa Onye Nsọ Izrel mere ya.Werenụ okwu ikpe unu bịa, ka Jehova kwuru. Kwuonụ ihe unu nwere ikwu, ka Eze nke Jekọb kwuru.Werenụ ya bịa ma kọọrọ anyị ihe ndị gaje ime. Ihe mbụ niile merenụkọọnụ ha, ka anyị chebara ha echiche wee mata ọdịnihu ha. Ma ọ bụ, mee ka anyị nụ ọbụna ihe ndị gaje ime.Kọọnụ ihe ndị gaje ime mgbe e mesịrị, ka anyị wee mata na unu bụ chi. Ee, unu kwesịrị ime ihe ọma ma ọ bụ ihe ọjọọ, ka anyị wee legharịa anya hụ ya notu mgbe ahụ.Lee! Unu bụ ihe na-adịghị adị, ihe unu rụpụtara bụkwa ihe efu. Onye ọ bụla nke họọrọ unu bụ ihe arụ.Akpaliwo m otu onye nke si nebe ugwu, ọ ga-abịakwa. Ọ ga-esi nebe ọwụwa anyanwụ kpọkuo aha m. Ọ ga-abịakwasị ndị osote onye na-achị achị dị ka à ga-asị na ha bụ ụrọ, dịkwa ka ọkpụite nke na-azọ ájá ụrọ.Ònye kọtụworo ihe ọ bụla site ná mmalite, ka anyị wee mara, ma ọ bụ site noge gara aga, ka anyị wee sị, O kwuru eziokwu? Nezie, ọ dịghị onye kọrọ ya. Nezie, ọ dịghị onye na-eme ka a nụrụ ya. Nezie, ọ dịghị onye na-anụ okwu unu.E nwere onye mbụ, nke na-asị Zayọn: Lee! Ha nọ ebe a! m ga-emekwa ka Jeruselem nwee onye na-eweta ozi ọma.M nọ na-ele, ma ọ dịghị onye m hụrụ; ọ dịghị onye ọ bụla nime ha na-enye ndụmọdụ. M wee na-ajụ ha ajụjụ, ka ha zaa m ya.Lee! Ha niile bụ ihe na-adịghị adị. Ọrụ ha bụ ihe efu. Ihe oyiyi ha a wụrụ awụ bụ ifufe na ihe na-enweghị ihe ha bụ. 